'Vrouesport kort meer geld' – Pietie | Nuus24
'Vrouesport kort meer geld' – Pietie
Dirkie skitter vir SA in Pietie se afwesigheid
Vrouehokkie klop Ierland
Pietie juig oor ‘droomdoel’ ná SA wen
Kaapstad – Suid-Afrika se top-hokkiespeler, Pietie Coetzee, sê die enigste manier vir vroue om mededingend te wees in sport, is om professioneel te word."Ons moet salarisse betaal word en meer geld moet aan vrouesport toegeken word," het sy Donderdag aan Sport24 gesê.Coetzee (33), wat die wêreldrekord vir die meeste internasionale doele hou, het bygevoeg dat dit voor die 2016 Spele in Rio de Janeiro moet gebeur.Suid-Afrika se vrouehokkie-span het negende geëindig by die onlangse Olimpiese Spele in Londen.Coetzee sê dit is moeilik vir 'n vroue-atleet in Suid-Afrika om 'n bestaan te voer uit sport."Vrouesport moet beter bestuur word en vroue wat 'n bestaan wil maak uit sport sal hul spelpeil moet verbeter."In Junie verlede jaar het Coetzee die Rus Natasha Keller se vorige rekord van 220 doele verbygesteek om die voorste doelvraat in wêreldhokkie te word.Volg Nuus24Sport op Twitter.
Lees meer oor: pietie coetzee | hokkie VOLGENDE OP NUUS24X